Left 4 Dead

Left 4 Dead (Forkortet L4D) er et flerspiller, overlevelsesthriller, førstepersonsskytespill laget av Valve Corporation. Spillet bruker spillmotoren Source, og er tilgjengelig for Windows-baserte PC-er og Xbox 360. L4D blir spilt igjennom Steam som også er laget av Valve.
Left 4 Dead setter fire spillbare eller AI-kontrollerte overlevende mot horder av aggressive «infiserte» zombier i et filmaktig miljø der spillere spiller som en av karakterene i en «thriller-spillefilm». De overlevendes mål er å hjelpe hverandre med å komme seg gjennom diverse scenarioer til sikkerheten. De infiserte (zombiene) blir kontrollert av kunstig intelligens som dynamisk balanserer vanskelighetsgrad og oppførsel avhengig av de overlevendes framgang og situasjon. I et alternativt spillmodus, kan menneskelige spillere kontrollere opp til fire forskjellige «Spesielle Infiserte» med spesielle evner, og gjennom samarbeid prøve å stoppe de overlevende.
Spillet ble utgitt den 18. november 2008 i USA og 21. november 2008 i Europa samtidig med 10-årsjubileumet etter utgivelsen av Half-Life. En fem minutter lang trailer av spillet ble utgitt på halloween. En spillbar demo ble gjort tilgjengelig 6. november 2008 for de som allerede hadde forhåndsbestilt spillet og 11 november, 2008 for generell offentlighet. Demoen ble stengt ned 18. November, 2008. Demoen inneholdt de første èn og en halve scenarioene av fem i den første kampanjen kalt «Ingen Nåde», og var spillbart både på enspiller og flerspiller. I en podcast av spillbloggen Kotaku, kunngjorde Valve-ansatt Chet Faliszek at det skulle komme en oppdatering for PC og Xbox 360. Det ble hintet om nye scenarioer, våpen, bosser og Left 4 Dead SDK som gjør det mulig for spillere å gi ut egne scenarioer.


== Gameplay ==


=== Kampanjemodus ===
Spillere tar kontroll over de fire rollefigurene i spillet, kjent som «De Overlevende». Hvis fire menneskelige spillere ikke er tilgjengelige, vil de resterende overlevende bli AI-kontrollerte robotter. De overlevende spiller gjennom ulike scenarioer der de kjemper mot «De Infiserte,» som er, blant annet, tradisjonelle zombier.
Spillet fokuserer på samarbeid og lagspill; fargede silhuetter av dine lagspillere er synlige gjennom vegger for å hjelpe spillere å holde sammen og koordinere sine bevegelser. Overlevende kan bli nedslått av de Infiserte og må da bli hjulpet av en medspiller. Om en lagspiller blir nedslått etter å ha blitt hjulpet opp igjen to ganger, uten å helbrede seg selv imellom, vil spilleren oppleve en tilstand av svart-hvitt syn, som indikerer at spilleren vil dø om han/hun skulle bli nedslått igjen av de Infiserte. Dør spilleren, er spilleren nødt til å vente til de resterende Overlevende finner et «trygt rom» eller et stengt skap før du kan gjenopplives. Det er gjenopplivings-områder spredt rundt omkring i scenarioet. Disse kan åpnes for å finne gjenopplivede Overlevende.
«Spesielle infiserte» er i besittelse av spesielle angrep, slik som Hunterens slag, Boomerens spy, Smokerens tunge-kvelning, og Tankens kast (kaster vanligvis biler eller steiner), og Witcher som avhengig av vanskelighetsgraden kan drepe en Overlevende på ett eneste slag. Alle disse angrepene krever assistanse fra en annen lagspiller for å komme seg ut av, eller reise seg opp igjen etter å blitt nedslått. De Overlevde kan også dele første-hjelps utstyr og hjelpe hverandre med å helbrede seg. Left 4 Dead har full vennlig ild på Normal, Avansert og Expert vanskelighetsgrad, som øker behovet for å være på vakt rundt andre Overlevende. Du kan ikke skade lagkamerater  på Lett vanskelighetsgrad.
De Overlevende kommuniserer ved hjelp av stemmekommandoer som er tilgjengelige gjennom raske menyer, og noen stemme kommandoer avspilles automatisk når handlinger som å lade våpenet eller få øye på infiserte utføres. Over 1000 unike linjer har blitt spilt inn for hver Overlevende. Spillere kan også kommunisere vanlig gjennom stemmeprat, men dette krever mikrofon.
Spillet spilles gjennom fire scenarioer som finner sted i både i by- og avsideliggende miljøer, slik som et sykehus, en flyplass og 
forlatte landskap. Hvert scenario er delt inn i flere korte seksjoner markert av trygge rom (Safehouse). Her blir spillernes framgang lagret, spillere kan bytte våpen og fylle ammunisjon på gamle våpen, spillere kan helbrede seg og spillere som er døde blir gjenopplivet.
De fire scenarioene i kampanjemodus er:

Scenarioene er hovedsakelig lineære, med bestemte start- og sluttpunkter, men det er flere forskjellige veier å følge med flere alternative objekter, som skaper en følelse av non-linæritet. På slutten av hvert scenario må spillerne forsvare et bestemt punkt der de venter til redningen ankommer. Hvert scenario varer i mellom 45 til 75 minutter.


=== AI og «the Director» ===
Left 4 Dead inneholder et dynamisk system som styrer spillets dramatikk, og vanskelighetsgrad kalt «the Director». Istedenfor å sette forhåndsbestempte opplivings punkter for fiender, Setter direktøren fiender og nyttige gjenstander (for eksempel våpen, bomber, førstehjelp, etc.) på varierende steder basert på hver spillers situasjon, status, ferdighet og lokasjon, noe som gir en ulik opplevelse hver gang en kampanje spilles. Direktøren skaper også intensitet og følelser med emosjonelle midler slik som visuelle effekter, dynamisk musikk, og stemmekommunikasjon mellom spillerne. Valve kaller måten direktøren arbeider på for «Procedural narrative» siden instedenfor å ha en fast vanskelighetsgrad som alltid oppfører seg likt, vil kunstig intelligens analysere hvor godt spillerne har gjort det i spillet så langt, og prøve å legge til handlinger deretter. Dette skal gi spillerne en følelse av et spill som ikke er programmert på forhånd.


=== Versus modus og de Spesielle Infiserte ===
Left 4 Dead introduserer også en ny 8-spiller versus opplevelse. I Versus modus, kan fire ekstra spillere ta kontroll over «Spesielle Infiserte» med unike evner, blant de andre AI- kontrollerte Infiserte. De infiserte spillerne gjenopplives som en tilfeldig Sesiell Infisert hver gang de spiller. De infiserte spillerne går inn i et gjenopplivigsmodus der de raskt kan gå rundt i scenarioet og velge et passelig sted å gjenopplives på. Gjenopplivingsstedet må være minst omtrent 6 meter borte fra noen av de Overlevende, og må være utenfor synsfeltet til noen av de Overlevende, og må være utenfor visse områder slik som et trygt rom (Safe House). De infiserte spillerne mottar en beskjed når de befinner seg på et passelig gjenopplivingspunkt. Noen sjeldne ganger får de Infiserte spillerne beskjed om hvem som får bli gjenopplivet som en Tank.
Infiserte har evnen til å se siluetten til de Overlevende hver gang den Overlevende beveger seg, snakker, eller skyter med et våpen. Siluetten vil gradvis forsvinne fra de infisertes syn, viss den Overlevende holder seg rolig. Til forskjell fra de Overlevende kan de Infiserte se klart i mørket. Infiserte kan klatre forskjellige steder, og der de har mulighet til å klatre er det markert med symboler. Infiserte tar ikke skade av å falle store avstander. Versus modus er kun tilgjengelig for kampanjene No Mercy- Ingen Nåde, og Blood Harvest- Blodig Avling.

Gjennom en Versus kampanje, spiller hver gruppe bestående av fire spillere vekselvis som overlevende og infiserte, der turene bytter for hvert kapittel. På slutten av hvert kapittel, får de Overlevende poeng basert på hvor godt de har spilt. Hvis alle de Overlevende dør før de når det trygge rommet (Safe House), blir de premiert med poeng avhengig av hvor gjenommsnittlig lang distanse de har tilbakelagt multiplisert av vanskelighetsgraden på kartet. Hvis en eller flere overlevende skulle komme seg til det trygge rommet, vil de bli premiert med poeng avhengig av hvor mye helse de har igjen, multiplisert med antall Overlevende som har kommet seg til det trygge rommet, mulitplisert med vanskelighetsgraden.


== De Overlevende ==
Det er fire spillbare menneskelige karaktere i spillet (derfior tallet «4» i tittelen). Tidligere var det planlagt å kontrollere en tilfeldig Overlevende, men i den endelige utgivelsen kan spillere velge den karakteren de vil så lenge ingen andre spillere har valgt karakteren før dem.

Francis er en tatoveringsdekket motorsyklist.
Zoey er en student, og Thriller entusiast.
Louis er en systemanalytiker i hans bransjes IT avdeling.
Bill er en tidligere Green Beret og Vietnam veteran.


=== Første-dels våpen ===
De Overlevende har mange forskjellige våpen å velge/finne, og våpnene kan deles inn i tre gupper. Den første guppen våpen er tilgjengelig for alle de Overlevende helt i begynnelsen av hvert scenario, i tillegg til en eller to «Springfield Amory M1911» pistoler som de Overlevende alltid har med seg. Pistolene har ubegrenset ammunisjon, og er de eneste våpnene de Overlevende kan bruke når de er nedslått av de Infiserte. Alle Overlevende har nærkamp angrep, noe som er nyttig siden det kan brukes til å dytte bort Infiserte. Overlevende bruker dette til å dytte bort nære Infiserte for så å skyte dem, eller til beskyttelse mens de lader om våpenet. Spilleren kan både slå og lade om våpenet samtidig. Den første gruppen med våpen inneholder standard «Uzi»,«pumpehagle» og et dobbelt sett pistoler.


=== Andre-dels våpen ===
Våpnene i den andre gruppen kan bli funnet gjennom scenarioet og på slutten av scenarioet, rett før «den endelige kampen.» Den andre gruppen, som i tillegg har bredere variasjon av våpen, ligner mye på den første gruppen våpen bortsett fra at de er relativt sterkere. Den andre gruppen bytter ut «Uzi» med «M4 Carbine», og «pumpehagle» med «Benelli M4 Super 90», og i tillegg kan spillere velge en «Ruger Mini-14 rifle» som har skyttersikte. Denne kan brukes til skarpskyting.


=== Andre våpen ===
I tillegg til skytevåpen, kan Overlevende også ha med seg en molotovcocktail for å skape ild over områder på bakken. Ilden setter fyr på Infiserte og får dem til å få panikk og dø. Overlevende må også passe seg for ilden, siden de selv miste helse i et par sekunder etter å ha kommet seg bort fra ilden. Tar spesielle Infiserte fyr, vil de gradvis miste all helsen sin.
Overlevende kan også ha med seg en rørbombe utstyrt med både blinkende lys og en modifisert røykvarsler for å skape en høy irriterende sirene-lignende lyd som tiltrekker seg Infiserte for så å eksplodere. En overlevende kan kun ha med seg ett kastevåpen om gangen. I tillegg til disse våpnene kan du finne gatlingvåpen montert på defensive posisjoner noen få steder pr. kampanje. Bensinkanner, propantanker, og oksygentanker kan også finnes og plasseres på strategiske steder. Disse utløser seg når Overlevende skyter på dem.


=== Andre nyttige gjenstander ===
Hver Overlevende har mulighet til å ha med seg ett første-hjelps skrin som helbreder 80% av de Overlevendes helse, noe som betyr at en spiller med veldig lite helse igjen vil tjene mer på et første-hjelps skrin enn en spiller som kun har mistet litt helse. Første-hjelps skrin finnes hovedsakelig i alle trygge rom (Safe room/Safe house), men en spiller kan finne første-hjelps skrin hvor som helst ellers i scenarioet, men dette er sjeldnere enn andre gjenstander. En annen gjenstand som er spredt rundt i scenarioene er «Antibiotika» (smertestillende tabletter) som midlertidlig helbreder 50% av spillernes totale helse. Alle de Overlevende kan gi hverandre første-hjelps skrin og pain killers.


== Utvikling ==


=== Historie ===
Utviklingen av Left 4 Dead startet i midten av 2005. Valve siktet på å skape et skrekkfilm-inspirert spill som blander enspiller-spill, med linær struktur, slik som «Half-Life» med flerspiller- sosiale spill slik som «Counter Strike» og «Team Fortress 2», som har stor mulighet for å spilles igjen og igjen. Spillet ble for første gang avslørt i 2006 juleutgaven av «PC Gamer UK» som hadde en seks- siders artikkel som beskrev en gjennomgang av Valves hovedkvarter. En liten video av spillet ble utgitt sammen med «The Orange Box».


== Referanser ==


== Eksterne lenker ==
(en) Left 4 Dead på Steam 
(en) Left 4 Dead hos MobyGames 
(en) Left 4 Dead på Metacritic 
(en) Left 4 Dead på Internet Movie Database 
(en) Left 4 Dead på Behind The Voice Actors 
(en) Left 4 Dead hos Giant Bomb 
(en) Left 4 Dead hos Internet Game Database 
(en) Left 4 Dead hos GameFAQs